**Årsmelding Askøy Venstre 2013**

**LOKALLAGETS ORGANISERING**

### Tillitsvalgte i laget har vært:

**Styreleder:** Daniel Gunnarsen

**Nestleder:** Arild Raftevoll

**Økonomiansvarlig:** Kari Espelid

**Opplæringsansvarlig:** Birgitte Hjertaas

**Sekretær:** Kjell-Audun Flåten

**Styremedlem:** Ole--‐Christian Bratli Andersen

**Varamedlemmer tilstyret:**

**1. Vara:** Eirik N. Christensen

**2. Vara:** Yngve Hagen

**3. Vara:** Johannes Eide

**Revisorer**: Oscar Eide og Oddvard Eiken

**Valgkomitè:** Ola Dørum, Marit Helen Leireim og Morten-Christian Bernson

**Generelle kommentarer**

Styret har avholdt 7 styremøter i inneværende perioden og har behandlet 51 saker.

31. mai valgte leder av lokallaget å trekke seg fra sitt verv grunnet studier. Styret valgte å la nestleder fungere som leder fram til neste ordinære årsmøte.

Partilovnemnda sendte i månedsskifte oktober/november ut brev med varsel til om mulig formell advarsel for brudd på partiloven § 21 annet ledd. Dette ble besvart av leder som straks varsel var mottatt kontaktet kasserer slik at vi fikk de nødvendige underskrifter innsendt. Partilovnemnda valgte i januar å henleggelse av sak om formell advarsel for brudd på partilovens signaturbestemmelser. Men styret må være oppmerksom på dette da nemda regner 2013 som et overgangsår mellom gammel og ny lov og opplyser om strengere sanksjonering senere.

**LOKALLAGETS AKTIVITET**

**Lyttestand**: Vi har hatt lyttestand i 2013. Dette er en god måte å møte befolkningen på og det er positivt at innbyggerne ser at Venstre vil være tilgjengelig for innspill og kommentarer.

**Miljømarked**: Lørdag 20.april og søndag 21.april arrangerte Askøy Venstre et miljømarked for å øke bevisstheten rundt dagens miljøutfordringer. Det kom en del besøkende og interessen rundt dette var bra og samtidig fikk Venstre satt forbruk og gjenbruk på dagsorden.

**Valgkamp**: Venstre på Askøy gikk frem med 1,5% fra stortingsvalget i 2009 og tangerte resultatet fra kommunevalget i 2011. Dette er en gledelig utvikling og regnes for et godt resultat.

Kort oppsummering av valg kamp arbeidet:

* Stands de 4 siste helgene før valget. De 2 første fredag/lørdag og de 2 siste torsdag/fredag/lørdag.
* IOGT arrangerte debattmøte hvor Venstre deltok med Elizabeth Toft Erichsen.
* Fulldistribuering av brosjyre og valgseddel.
* Kandidater og lokale politikere var på «Dørknakking» og det var en suksess.
* Laget var aktivt på sosiale medier og ser at viktige saker spres fort og treffer et større publikum.
* Vi hadde rushtids aksjoner og delte flyers sammen med grønne epler
* Unge Venstre kom med positive bidrag mot slutten av valgkampen 2013.

**Medlemsmøter**:

* I februar arrangerte lokallaget medlemsmøte omskolebruks/ barnehage –planen. Hensikten med møtet var å avklare hvordan Askøy Venstre skal stille seg til innholdet i planene.
* Lokallaget har arrangert, i desember, et medlemsmøte om økonomien for Askøy kommune og kom med innspill på hva prioriteringene til kommunestyregruppen skal være.

**SYNLIGHET**

Vi bruker aktivt lyttestands for å være synlige rundt på ulike senter.

Lokallaget bruker aktivt sine internettsider og publiserer aktuelle saker der. I tillegg har lokallaget en facebook side hvor vi lenker opp saker som er aktuelle og vi har 167 som følger denne siden. I tllegg har enkelte medlemmer facebook sider som brukes aktivt til å fremme Venstre sitt syn.

I løpet av året har vi også kommet på med diverse avisinnlegg og redaksjonelle oppslag i AskøyVæringen.

**ØKONOMI**

Økonomien i laget er god, og det er et godt overskudd dette året. Dette kommer godt med når vi i 2015 skal inn i en ny lokalvalgkamp. Vi har et valgkampfond slik at laget har en mer forutsigbar økonomisk ramme til valgkampen.

**REPRESENTASJON**

Fylkesårsmøte 2013 var arrangert 8. -9. februar på Park hotell Voss. Utsendinger var: Arild Raftevoll, Daniel Gunnarsen, Johannes Eide, Mads Skram Lerø og Stina Marie Porsvoll var utsendinger fra lokallaget og Marit Leirheim møtte som representant fylkesstyret.

Til landsmøte 2013 for Venstre var Arild Raftevoll utsending.

Lokalpolitisk nettverk 4.-5. mai. Her deltok Daniel Gunnarsen, Marit Helen Leirheim og Arild Raftevoll.

Arild Raftevoll er medlem i valg nemden til Hordaland Venstre

Marit Helen Leirheim er vara til styret i Hordaland Venstre.

Birgitte i styret til Venstrekvinne laget i Hordaland.

**MEDLEMMER**

Totalt antall medlemmer 2011: 57 Betalende medlemmer 2011: 44

Totalt antall medlemmer 2012: 61 Betalende medlemmer 2012: 51

Totalt antall medlemmer 2012: 53 Betalende medlemmer 2013: 43

Medlemslisten til lokallaget er gjennomgått og vi har fjernet de som ikke er aktive / betalende medlemmer slik at listene er mer korrekt. Det har vær gjennomført kontakt med alle som ikke har betalt kontingent og det ble samtidig opplyst om aktivitet og møte i lokallaget.